CELEX: 62014CN0597
Language: et
Date: 2014-12-22 00:00:00
Title: Kohtuasi C-597/14 P: Siseturu Ühtlustamise Ameti (kaubamärgid ja tööstusdisainilahendused) 22. detsembril 2014 esitatud apellatsioonkaebus Üldkohtu (kuues koda) 24. oktoobri 2014 . aasta otsuse peale kohtuasjas T-543/12: Grau Ferrer versus Siseturu Ühtlustamise Amet – Rubio Ferrer (Bugui Va)

16.3.2015   
            
            
               ET
            
            
               Euroopa Liidu Teataja
            
            
               C 89/5
            
         Siseturu Ühtlustamise Ameti (kaubamärgid ja tööstusdisainilahendused) 22. detsembril 2014 esitatud apellatsioonkaebus Üldkohtu (kuues koda) 24. oktoobri 2014. aasta otsuse peale kohtuasjas T-543/12: Grau Ferrer versus Siseturu Ühtlustamise Amet – Rubio Ferrer (Bugui Va)
   (Kohtuasi C-597/14 P)
   (2015/C 089/06)
   Kohtumenetluse keel: hispaania
   
      Pooled
   
   
      Apellant: Siseturu Ühtlustamise Amet (kaubamärgid ja tööstusdisainilahendused) (esindajad: S. Palmero Cabezas ja A. Folliard-Monguiral)
   
      Teised menetlusosalised: Xavier Grau Ferrer, Juan Cándido Rubio Ferrer ja Alberto Rubio Ferrer
   
      Apellandi nõuded
   
   
               —
            
            
               tühistada vaidlustatud kohtuotsus;
            
         
               —
            
            
               teha asjas uus sisuline otsus, millega jätta vaidlustatud otsuse peale esitatud hagi rahuldamata, või saata asi Üldkohtule tagasi;
            
         
               —
            
            
               mõista kohtukulud välja Üldkohtu menetluse hagejalt.
            
         
      Väited ja peamised argumendid
   
   
               1.
            
            
               Üldkohus rikkus kaubamärgimääruse (1) artikli 76 lõiget 2 ja määruse nr 2868/95 (2) eeskirja 50 lõike 1 kolmandat lõiku, kuna ta pidas neid lähtuvalt ebaõigetest hindamiskriteeriumidest käesolevas asjas kohaldatavaks.
            
         
               2.
            
            
               Üldkohus rikkus kaubamärgimääruse artikli 76 lõiget 2 ja määruse nr 2868/95 eeskirja 50 lõike 1 kolmandat lõiku, kuna ta tugines nendest sätetest tuleneva hindamispädevuse ulatuse väärale tõlgendusele. Konkreetsemalt siis, kui ta leidis, et apellatsioonikojal on selline pädevus, sõltumata sellest, kas esimest korda talle esitatud dokumendid on täiendavat laadi või mitte. Küsimus, kas kaubamärgimääruse artikli 76 lõikega 2 ja määruse nr 2868/95 eeskirja 50 lõike 1 kolmanda lõiguga apellatsioonikodadele antud hindamispädevus on igal juhul olemas – muu hulgas juhul, kui apellatsioonikojale hilinenult esitatud dokumendid on uued –, on õigusküsimus, mille peab Euroopa Kohus lahendama.
            
         
               3.
            
            
               Üldkohus kohaldas kaubamärgimääruse artikli 15 lõike 1 teise lõigu punkti a ebaõigesti, kui ta järeldas, et varasemat ühenduse kaubamärki on kasutatud kujul, mis erineb registreeritud kujust selliste elementide poolest, mis ei muuda märgi eristusvõimet.
            
         
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994, L 11, lk 1; ELT eriväljaanne 17/01, lk 146) muudetud kujul (asendatud nõukogu 26. veebruari 2009. aasta määrusega (EÜ) nr 207/2009 ühenduse kaubamärgi kohta (ELT L 78, lk 1)).
   
      (2)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrust (EÜ) nr 40/94 (EÜT L 303, lk 1; ELT eriväljaanne 17/01, lk 189).